**Assassin's Creed: Altaïr's Chronicles** הוא משחק וידאו מסוג אקשן-הרפתקאות שפותח על ידי חברת Gameloft והופץ על ידי Ubisoft בשנת 2008. המשחק הוא ספין אוף והקדמון ל-Assassin's Creed שיצא בשנת 2007. הסיפור מתרחש בשנת 1190 לספירה, שנה לפני אירועי Assassin's Creed המקורי, ומתמקד בחיפושו של אלטאיר אבן-לא-אחד אחרי חפץ קדמון בשם הגביע (Chalice), שמביא אותו להתמודדות עם מסדר הטמפלרים. אלטאיר מטייל בין ערים במזרח התיכון במהלך המשחק, כולל את ירושלים, עכו ודמשק (הכוללות גם ב-Assassin's Creed), ובנוסף בערים צור וחאלב (שהן חדשות לסדרה).

המשחק יצא למכשירים ניידים, ובמקור ל-Nintendo DS בפברואר 2008, ולאחר מכן יצא ל-Windows Phone, Android, iOS, webOS, Symbian ו-Java ME. והוא קיבל ביקורות מעורבות. משחק המשך הוא Assassin's Creed: Bloodlines (פרק נוסף העוקב אחרי אלטאיר) ו-Assassin's Creed II: Discovery (פרק נוסף ל-Assassin's Creed II), ששוחררו בנובמבר 2009. גרסאות ה-miOS ו-Android של המשחק הוסרו מ-App Store ו-Play Store בשנת 2013.

משחקיות
-------

השחקנים משחקים בתפקידו של אלטאיר אבן-לאחאד. גרפיקת המשחק היא 3D מנקודת ראיה של גוף שלישי, ומנצל את יכולות ה-Nintendo DS.

להבדיל ממשחקי הסדרה הראשיים, הוא אינו עולם פתוח. הגיימפלי משלב קרב חכם, פארקור והריגה בסתר, בקרב, השחקנים יכולים להשתמש בתקיפות חלשות וחזקות, חסימות ושלל שילובים שונים כדי להפיל אויבים. במהלך המשחק, נגישים גם לשחקן פצצות, סכיני זריקה וקשת מוצלבת. המשחק כולל שלושה רמות קושי.

עלילה
-----

המשחק מתרחש במהלך מסע הצלב השלישי בשנת 1190, בערך שנה לפני אירועי Assassin's Creed. לאחר משימה לא ידועה, המתנקש אלטאיר אבן-לא-אחד מגיע לעיר חאלב, שנמצאת תחת מצור על ידי הטמפלרים, המחפשים בעיר חפץ עבור אחד מראשי המסדר, הרוזן בזיליסק. לאחר שהוא מקבל דיווח ממתנקש מקומי שמת, אלטאיר מקבל חרב ובעזרתה הוא נלחם כדי להגן על עצמו. לאחר מכן, אלטאיר מקבל משימה מראש המסדר, אל-מועלים, למצוא את "הגביע", שנאמר כי יש לו כוח לאחד את כל הפלגים ולסיים את מסע הצלב בניצחון לצד בעליו. אך הגביע חזק מדי ועליו להיות מושמד על מנת שלא ייפול לידיים הלא נכונות.

אלטאיר מתחיל את מסעו בדמשק, כאשר הוא לומד מרפיק (מסייע למסדר) כי הגביע נמצא במקדש החול וכי יש לו צורך בשלושה מפתחות כדי להיכנס. אלטאיר משיג את המפתח הראשון בדמשק מרקדנית מסתורית בשם פג'רה, לאחר מכן הוא עוזב לצור שם הוא לומד שהמפתח השני נמצא ברשותו של רולנד נפול, ראש בית החולים המקומי שנאמר כי הוא לא אמין וחלקלק. אלטאיר מתנקש גם בו ולוקח את המפתח. הוא נוסע לירושלים ומגלה שהמפתח השלישי מוחזק בידיו של לורד בזיליסק. אלטאיר לומד שבזיליסק ישתתף במסיבה של המלך בווילה, אלטאיר מאתגר את בזיליסק ומביס אותו. ומשיג את המפתח השלישי,, אך הרוזן הטמפלרי מצליח לברוח.

מאוחר יותר, הטמפלרים תוקפים מתנקש אחר בשם, חזאד, וגונבים ממנו מפה המובילה למקדש החול. אלטאיר יוצא אחריהם למגדל שלהם, בו הוא הורג את המנהיג שלהם, הידוע רק כ"המאסטר", ונוטל את המפה.

אלטאיר הולך למקדש ומוצא ארון ריק במקום הגביע. אז הוא נתקל בלורד בזיליסק, החושף שהגביע הוא בעצם אישה ומנסה לברוח. אלטאיר רודף אחריו לצור ואחרי שהוא מצליח להשיג גישה למבצר הטמפלרים, הוא מביס אותו שוב. ובתמורה לחייו, בזיליסק מספר לאלטאיר כי הגביע הובא לירושלים ושהטמפלרים מקיפים את עכו ומתכננים להפסיק את הספקת המים. לאחר שהוא מצליח להגן על עכו ולדחות את התקפת הטמפלרים, אלטאיר עובר לירושלים ומחליט להציל את הגביע, אשר מתגלה כאדה, ילדה שהוא פגש בה בעבר.

אדה מספרת לו כי הטמפלרים שילמו להרש, המסייע השני של המתנקשים כדי לעזור להם בתקיפה על מצודת המתנקשים באלפא. אלטאיר מונע את התקיפה והורג את הרש, אך בעודו במשימה הטמפלרים חוטפים את אדה מחדש.

בצור אלטאיר נלחם נגד בזיליסק בפעם האחרונה והוא מתנקש בו על ספינתו, אך הטמפלרים ברחו עם אדה על ספינה נפרדת. אלטאיר מביט אל האופק ונשבע למצוא את אדה.

ביקורות
-------

באתר metacritic המשחק קיבל ממוצע ניקוד די נמוך עם 58 נק'. ובאתרים אחרים כגון האתר IGN המשחק קיבל ביקורות מעט יותר מחמיאות והעניק למשחק 7/10. האתר Nintendo Power העניק למשחק ציון דומה.

לגרסאות המובייל השונות המשחק קיבל ציונים נמוכים יותר מאשר על ה־Nintendo DS.

הערות שוליים
------------

1. ↑  Assassin's Creed: Altair's Chronicles critic reviews, www.metacritic.com (באנגלית)
2. ↑  IGN: Assassin's Creed, web.archive.org, ‏2007-05-26

| Assassin's Creed |
| --- |
| משחקים ראשיים | Assassin's Creed • Assassin's Creed II • Assassin's Creed: Brotherhood • Assassin's Creed: Revelations • Assassin's Creed III • Assassin's Creed IV: Black Flag • Assassin's Creed Unity • Assassin's Creed Syndicate • Assassin's Creed Origins • Assassin's Creed Odyssey • Assassin's Creed Valhalla • Assassin's Creed Mirage |
| משחקי ספין אוף | Assassin's Creed: Altaïr's Chronicles • Assassin's Creed: Bloodlines • Assassin's Creed II: Discovery • Assassin's Creed: Project Legacy • Assassin's Creed III: Liberation • Assassin's Creed Freedom Cry • Assassin's Creed Rogue • Assassin's Creed Chronicles |
| סרטים | אמונת המתנקש (סרט) • Lineage • (סרט) Embers |
| ספרים ומדיות אחרות | Assassin's Creed: Renaissance |
| דמויות | אלטאיר אבן לא-אחד • אציו אודיטורה דה פירנצה • דזמונד מיילס • היית'ם קנוויי • קונור קנוויי • אדוארד קנוויי • שיי פטריק קורמק • ארנו דוריאן • אוולין דה גראנדפרה • האחים ג'ייקוב ואיווי פריי • אלכסיוס וקסנדרה • באייק מסיווה |

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb166280111 (data)
* VIAF: 292780212
* WorldCat (עם VIAF): 292780212

 |